pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. จัดกิจกรรม MRTA Love Station ชวนประชาชน ผู้ใช้บริการรถไฟฟ้า MRT เติมความหวาน พร้อมลุ้นรับบัตรโดยสารรถไฟฟ้า MRT Plus มูลค่าเดินทาง 200 บาท ฟรี
วันจันทร์ที่ 13 กุมภาพันธ์ 2566
รฟม. จัดกิจกรรม MRTA Love Station ชวนประชาชน ผู้ใช้บริการรถไฟฟ้า MRT เติมความหวาน พร้อมลุ้นรับบัตรโดยสารรถไฟฟ้า MRT Plus มูลค่าเดินทาง 200 บาท ฟรี
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่กํากับดูแลการให้บริการรถไฟฟ้ามหานคร สายเฉลิมรัชมงคล (MRT สายสีน้ําเงิน) และรถไฟฟ้ามหานคร สายฉลองรัชธรรม (MRT สายสีม่วง) จัดกิจกรรมต้อนรับวันแห่งความรัก 14 กุมภาพันธ์ 2566 “MRTA Love Station เทศกาลวันแห่งความรัก” โดยสร้างบรรยากาศให้สถานีรถไฟฟ้า MRT เตาปูน อบอวลไปด้วยกลิ่นอายแห่งความรักสุดแสนโรแมนติกในธีม “Secret Garden” พร้อมบูธถ่ายภาพเติมความหวาน ที่มีให้เลือกทั้งบูธถ่ายภาพแบบมุมกล้อง 360 องศา (ภาพเคลื่อนไหว) และบูธถ่ายภาพนิ่ง ซึ่งรับรูปถ่ายได้ทันที รวมถึงยังมีซุ้มถ่ายรูปเพื่อให้ประชาชนและผู้ใช้บริการรถไฟฟ้า MRT ได้ถ่ายรูปแชร์ภาพโมเมนต์แห่งความสุข นอกจากนี้ ผู้ร่วมกิจกรรมยังจะได้ลุ้นรับรางวัลพิเศษบัตรโดยสารรถไฟฟ้า MRT PLUS มูลค่าเดินทาง 200 บาท ฟรี (จํานวนจํากัด)
ในโอกาสนี้ รฟม. จึงขอเชิญชวนประชาชนและผู้ใช้บริการรถไฟฟ้า MRT ร่วมสนุกในกิจกรรม “MRTA Love Station” ในวันอังคารที่ 14 กุมภาพันธ์ 2566 ณ สถานีรถไฟฟ้า MRT เตาปูน บริเวณโถงหน้าลิฟต์ ทางเข้า - ออกที่ 3 ตั้งแต่เวลา 13.00 - 21.00 น. ทั้งนี้ กิจกรรมดังกล่าว รฟม. ตั้งใจจัดขึ้นเพื่อมอบความสุข ตอบแทนผู้ใช้บริการรถไฟฟ้า MRT และประชาชน รวมถึงส่งเสริมความสัมพันธ์อันดีระหว่าง รฟม. และกลุ่มผู้มีส่วนได้ส่วนเสีย ตลอดจนส่งเสริมการใช้บริการรถไฟฟ้า MRT ซึ่งเป็นการเดินทางที่สะดวก รวดเร็ว ปลอดภัย
ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. (www.mrta.co.th) และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-นายกรัฐมนตรีสักการะพระบรมธาตุไชยาเพื่อความเป็นสิริมงคล ในโอกาสลงพื้นที่ตรวจราชการ จ.สุราษฎร์ธานี
วันจันทร์ที่ 13 กุมภาพันธ์ 2566
13/02/2566
นายกรัฐมนตรีสักการะพระบรมธาตุไชยาเพื่อความเป็นสิริมงคล ในโอกาสลงพื้นที่ตรวจราชการ จ.สุราษฎร์ธานี
นายกรัฐมนตรีสักการะพระบรมธาตุไชยาเพื่อความเป็นสิริมงคล ในโอกาสลงพื้นที่ตรวจราชการ จ.สุราษฎร์ธานี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (13 กุมภาพันธ์ 2566) เวลา 15.30 น. ณ วัดพระบรมธาตุไชยาราชวรวิหาร ตําบลเวียง อําเภอไชยา จังหวัดสุราษฎร์ธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายสุชาติ ชมกลิ่น รัฐมนตรีว่าการกระทรวงแรงงาน นายธนกร วังบุญคงชนะ รัฐมนตรีประจําสํานักนายกรัฐมนตรี และคณะ เดินทางลงพื้นที่จังหวัดสุราษฎร์ธานี โดยนายกรัฐมนตรีพร้อมคณะ ได้สักการะพระบรมธาตุไชยาเพื่อความเป็นสิริมงคล ซึ่งมีประชาชนมาให้กําลังใจพร้อมมอบดอกกุหลาบสีแดงให้นายกรัฐมนตรีแทนความรักที่มีให้เนื่องในวันที่ 14 กุมภาพันธ์ วันแห่งความรัก พร้อมบอกให้นายกรัฐมนตรีสู้ ๆ อยู่บริหารประเทศต่อไป ทั้งนี้ นายกรัฐมนตรีได้อุ้มทารกชื่อ ด.ช.การิน ทองลิ้ม อายุ 18 วัน ด้วยความรักและความเอ็นดู โดยผู้ปกครองพามาต้อนรับนายกรัฐมนตรี ซึ่งนายกรัฐมนตรีกล่าวว่าขอให้มีสุขภาพแข็งแรง โตขึ้นมาเป็นอนาคตของชาติ พร้อมฝากผู้ปกครองเลี้ยงดูน้องให้ดี
สําหรับวัดพระบรมธาตุไชยาราชวรวิหาร เป็นพระอารามหลวงชั้นเอก ชนิดราชวรวิหาร สังกัดคณะสงฆ์มหานิกาย ตั้งอยู่เลขที่ 50 ถนนรักษ์นรกิจ หมู่ 3 ตําบลเวียง อําเภอไชยา จังหวัดสุราษฎร์ธานี พระบรมธาตุไชยาเป็นสถานที่บรรจุพระบรมสารีริกธาตุของสมเด็จพระสัมมาสัมพุทธเจ้า นับเป็นปูชนียสถานสําคัญคู่บ้านคู่เมือง ของจังหวัดสุราษฎร์ธานี
โอกาสนี้ นายกรัฐมนตรีได้กราบนมัสการพระครูพิทักษ์เจติยานุกูล เจ้าคณะอําเภอไชยา รักษาการเจ้าอาวาสวัดพระบรมธาตุไชยาราชวรวิหาร พร้อมกล่าวขอให้พระครูฯ มีสุขภาพแข็งแรง และกล่าวว่า รัฐบาลพร้อมสนับสนุนทํานุบํารุงพระพุทธศาสนาให้เป็นที่ยึดเหนี่ยวจิตใจของชาวพุทธ ทั้งนี้ พระครูฯ ได้ให้พรแก่นายกรัฐมนตรี ขอให้มีสุขภาพร่างกายแข็งแรง มีพละกําลังในการทํางานในการทํางานเพื่อประเทศชาติ ขอให้มีสติปัญญาในการแก้ไขปัญหา และสานต่อสิ่งดี ๆ ที่ทําไว้ให้ดียิ่ง ๆ ขึ้น ให้ประสบความสําเร็จนําพาประเทศชาติเจริญก้าวหน้าต่อไป
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคที่ 6 สาขาชลบุรี เร่งขจัดคราบน้ำมันที่รั่วไหลจากเรือ MSC ALXEA ท่าเรือแหลมฉบัง เพื่อลดผลกระทบต่อสิ่งแวดล้อมโดยรอบ
วันจันทร์ที่ 13 กุมภาพันธ์ 2566
สํานักงานเจ้าท่าภูมิภาคที่ 6 สาขาชลบุรี เร่งขจัดคราบน้ํามันที่รั่วไหลจากเรือ MSC ALXEA ท่าเรือแหลมฉบัง เพื่อลดผลกระทบต่อสิ่งแวดล้อมโดยรอบ
...
สํานักงานเจ้าท่าภูมิภาคที่ 6 สาขาชลบุรี เร่งขจัดคราบน้ํามันที่รั่วไหลจากเรือ MSC ALXEA ท่าเรือแหลมฉบัง เพื่อลดผลกระทบต่อสิ่งแวดล้อมโดยรอบ พร้อมย้ํา ! ต้องไม่เกิดเหตุซ้ําอีก
ากกรณีสํานักงานเจ้าท่าภูมิภาคที่ 6 สาขาชลบุรี และสํานักงานควบคุมการจราจรและความปลอดภัยทางทะเล ได้รับแจ้งเมื่อวันที่ 12 กุมภาพันธ์ 2566 พบคราบน้ํามันรั่วไหลบริเวณข้างเรือ MSC ALXEA สัญชาติ PANAMA IMO. Number 9129873 ขนาด 42,307 ตันกรอส กัปตันเรือ ชื่อ Vujosevic Sveyozar ขณะจอดเทียบท่า C2 ท่าเทียบเรือแหลมฉบัง จังหวัดชลบุรี ซึ่งกัปตันเรือได้ให้การเบื้องต้นว่า สาเหตุเกิดจากการปั๊มน้ําอับเฉาเรือออกนอกตัวเรือ จึงทําให้มีน้ํามันเชื้อเพลิงรั่วไหวออกมาด้วยประมาณ 2,000 ลิตร
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการให้สํานักงานเจ้าท่าภูมิภาคที่ 6 สาขาชลบุรี เร่งขจัดคราบน้ํามันให้แล้วเสร็จโดยเร็ว เพื่อลดผลกระทบต่อสิ่งแวดล้อม พร้อมทั้งดําเนินการตามกฎหมายอย่างเคร่งครัด และห้ามปล่อยเรือออกจากท่าเด็ดขาด เป็นไปตามนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม
ในการนี้ สํานักงานเจ้าท่าภูมิภาคที่ 6 สาขาชลบุรี ได้ประสานงานให้บริษัทรับขจัดคราบน้ํามันเข้าพื้นที่เพื่อขจัดคราบน้ํามัน และใช้บูมล้อมบริเวณท้ายเรือเพื่อป้องกันการกระจายพื้นที่ของน้ํามัน โดย จท. ได้รวบรวมเอกสารเพื่อแจ้งความร้องทุกข์กล่าวโทษกับเจ้าของเรือและผู้ควบคุมเรือกับสถานีตํารวจภูธรแหลมฉบัง อําเภอศรีราชา จังหวัดชลบุรี ในข้อหาการกระทําความผิดตามมาตรา 119 ทวิ พระราชบัญญัติการเดินเรือในน่านน้ําไทย พร้อมทั้งแจ้งให้ตัวแทนเจ้าของเรือทราบว่า เจ้าของเรือต้องเป็นผู้รับผิดชอบค่าใช้จ่ายทั้งหมดในการขจัดคราบน้ํามัน ซึ่งผู้แทนเจ้าของเรือรับทราบและประสานบริษัทประกันภัยให้รับผิดชอบความเสียหายที่เกิดขึ้น และให้เจ้าหน้าที่ จท. เข้มงวดกวดขันให้ปฏิบัติตามมาตรการอย่างมีระบบแบบแผนและเป็นไปตามข้อกฎหมายอย่างชัดเจน เพื่อมิให้เกิดเหตุการณ์ซ้ําอีก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมร่วมชมการแสดงดนตรีร่วมสมัย “ประวัติศาสตร์วัฒนธรรมจีนในไทยผ่านบทเพลง A Musical Journey Through A Century of Yaowarat”
วันจันทร์ที่ 13 กุมภาพันธ์ 2566
รัฐมนตรีว่าการกระทรวงวัฒนธรรมร่วมชมการแสดงดนตรีร่วมสมัย “ประวัติศาสตร์วัฒนธรรมจีนในไทยผ่านบทเพลง A Musical Journey Through A Century of Yaowarat”
รัฐมนตรีว่าการกระทรวงวัฒนธรรมร่วมชมการแสดงดนตรีร่วมสมัย “ประวัติศาสตร์วัฒนธรรมจีนในไทยผ่านบทเพลง A Musical Journey Through A Century of Yaowarat” และมอบช่อดอกไม้แสดงความยินดีแก่คณะนักดนตรี
รัฐมนตรีว่าการกระทรวงวัฒนธรรมร่วมชมการแสดงดนตรีร่วมสมัย “ประวัติศาสตร์วัฒนธรรมจีนในไทยผ่านบทเพลง A Musical Journey Through A Century of Yaowarat” และมอบช่อดอกไม้แสดงความยินดีแก่คณะนักดนตรี ในพิธีปิดงาน "เทศกาลงานออกแบบกรุงเทพฯ 2566" (Bangkok Design Week 2023)
วันที่ 12 กุมภาพันธ์ 2566 นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมชมการแสดงดนตรีร่วมสมัย “ประวัติศาสตร์วัฒนธรรมจีนในไทยผ่านบทเพลง A Musical Journey Through A Century of Yaowarat” และมอบช่อดอกไม้แสดงความยินดีแก่คณะนักดนตรี ในพิธีปิดงาน "เทศกาลงานออกแบบกรุงเทพฯ 2566" (Bangkok Design Week 2023) โดยมี นางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นายชาคริต พิชญางกูร ผู้อํานวยการสํานักงานส่งเสริมเศรษฐกิจสร้างสรรค์ ผศ.ดร.ธนพล เศตะพราหมณ์ และ ดร.ณรงค์ ปรางค์เจริญ ศิลปินศิลปาธร สาขา ดนตรี ปี 2550 และคณบดีวิทยาลัยดุริยางคศิลป์ มหาวิทยาลัยมหิดล ผู้บริหารกระทรวงวัฒนธรรม
ผู้แทนจากหน่วยงานที่เกี่ยวข้อง คณะนักดนตรี นักศึกษา และประชาชนเข้าร่วม ณ บริเวณหน้าประตูตลาดเก่าเยาวราช ถนนเยาวราช กรุงเทพฯ
ทั้งนี้ กิจกรรมดังกล่าวฯ เป็นส่วนหนึ่งของงาน Bangkok Design Week 2023 ภายใต้แนวคิด urban‘NICE’zation เมือง-มิตร-ดี โดยสํานักงานศิลปวัฒนธรรมร่วมสมัย กระทรวงวัฒนธรรม ร่วมกับ กทม. CEA SATARANA และ วิทยาลัยดุริยางคศิลป์ มหาวิทยาลัยมหิดล ได้นําเสนอบทเพลงที่เป็นตัวแทนของช่วงสมัยต่างๆ ของเยาวราชในช่วงประมาณ 100 ปีที่ผ่านมา โดยคัดเลือกบทเพลงที่สะท้อนอิทธิพลและบทสนทนาระหว่างสังคมจีน – ไทย อาทิ เพลงป๊อปที่โด่งดังในสมัยนั้น เพลงไทยเดิมที่มีรากเติบโตมาจากสังคมจีน เพลงละครเวที เพลงละครโทรทัศน์ รวมถึงเพลงดังในอดีตโดยมีศิลปินรับเชิญ แพทย์หญิงพันทิวา สินรัชตานันท์ นักร้องรางวัลแผ่นเสียงทองคํา เจ้าของบทเพลงเทพธิดาดอย ร่วมโชว์ผลงานเพลงในอดีตให้รับฟังด้วย
รัฐบาลไทย-ข่าวทำเนียบรัฐบาล-ดีอีเอส ประชุมหารือการเพิ่มขีดความสามารถให้บริการข้อมูลอุตุนิยมวิทยาการบิน
วันจันทร์ที่ 13 กุมภาพันธ์ 2566
ดีอีเอส ประชุมหารือการเพิ่มขีดความสามารถให้บริการข้อมูลอุตุนิยมวิทยาการบิน
ดีอีเอส ประชุมหารือการเพิ่มขีดความสามารถให้บริการข้อมูลอุตุนิยมวิทยาการบิน
วันนี้ (13 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมหารือแนวทางดําเนินการเพิ่มขีดความสามารถให้บริการข้อมูลอุตุนิยมวิทยาการบิน เพื่อสนับสนุนการบริหารจัดการจราจรทางอากาศ (MET/ATM) ตามแผนแม่บทห้วงอากาศและการจัดการจราจรอากาศแห่งชาติ พ.ศ.2560 โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ดร.ชมภารี ชมภูรัตน์ อธิบดีกรมอุตุนิยมวิทยา และนายสุทธิพงษ์ คงพูล ผู้อํานวยการสํานักงานการบินพลเรือนแห่งประเทศไทย พร้อมด้วยเจ้าหน้าที่ที่เกี่ยวข้อง ร่วมประชุม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
__________________________
รัฐบาลไทย-ข่าวทำเนียบรัฐบาล-กรมการขนส่งทางบก เชิญชวนผู้ขับรถแท็กซี่นำมิเตอร์มาปรับจูน ณ สถานีกลางกรุงเทพอภิวัฒน์ ตั้งแต่วันนี้ - 28 กุมภาพันธ์ 2566
วันจันทร์ที่ 13 กุมภาพันธ์ 2566
กรมการขนส่งทางบก เชิญชวนผู้ขับรถแท็กซี่นํามิเตอร์มาปรับจูน ณ สถานีกลางกรุงเทพอภิวัฒน์ ตั้งแต่วันนี้ - 28 กุมภาพันธ์ 2566
...
กรมการขนส่งทางบก เชิญชวนผู้ขับรถแท็กซี่นํามิเตอร์มาปรับจูน ณ สถานีกลางกรุงเทพอภิวัฒน์ ตั้งแต่วันนี้ - 28 กุมภาพันธ์ 2566
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงคมนาคมได้มีประกาศปรับอัตราค่าโดยสารรถแท็กซี่ในเขตกรุงเทพมหานคร กรมการขนส่งทางบก (ขบ.) ได้ประชาสัมพันธ์ให้ผู้ขับรถแท็กซี่นํามิเตอร์ไปปรับจูนกับบริษัทผู้จําหน่ายมิเตอร์ และนํามิเตอร์ที่ปรับจูนแล้วมารับรองความถูกต้องที่ ขบ. โดยร่วมมือกับ 4 บริษัทเอกชน ได้แก่ บริษัท เพาเวอร์เมติค จํากัด (ยี่ห้อ Printax, ROYAL) บริษัท ซันไทมิเตอร์ จํากัด (ยี่ห้อมิเตอร์ 3TM) บริษัท จีพีเอสไทยสตาร์ จํากัด (ยี่ห้อ G-TAX) และบริษัท ทีเอชที โปรเกรส จํากัด (ยี่ห้อ PROFITTO) ในการอํานวยความสะดวกสําหรับผู้ขับรถแท็กซี่ในการปรับจูนมิเตอร์ตามอัตราค่าโดยสารใหม่ ณ สถานีกลางกรุงเทพอภิวัฒน์ (สถานีกลางบางซื่อ) สําหรับภาพรวมในการนํามิเตอร์มาปรับจูนตั้งแต่วันที่ 16 มกราคม - 11 กุมภาพันธ์ 2566 มีจํานวนทั้งสิ้น 34,812 คัน ทั้งนี้ ขบ. ขอเชิญชวนให้ผู้ขับรถแท็กซี่ที่ใช้มิเตอร์ของ 4 บริษัทดังกล่าว นํามิเตอร์มาปรับจูนได้ตั้งแต่วันนี้ - 28 กุมภาพันธ์ 2566 ในวันจันทร์ - วันเสาร์ ตั้งแต่เวลา 08.00 - 17.00 น. ณ สถานีกลางกรุงเทพอภิวัฒน์
รองอธิบดีกรมการขนส่งทางบก กล่าวเพิ่มเติมว่า สําหรับขั้นตอนสําหรับผู้สนใจนํามิเตอร์มาปรับจูน ณ สถานีกลางกรุงเทพอภิวัฒน์ ให้ผู้ขับรถแท็กซี่นํามิเตอร์พร้อมสําเนาคู่มือจดทะเบียนรถ หลังจากนั้นให้มารับบัตรคิวตรงบริเวณประตูทางเข้าหมายเลข 2 และเมื่อปรับจูนมิเตอร์แล้ว จะมีอัตราค่าปรับจูนมิเตอร์จากบริษัทมิเตอร์ประมาณ 300 - 350 บาท จากนั้นเจ้าหน้าที่ ขบ. จะตรวจสอบมิเตอร์ หากการปรับจูนมิเตอร์ถูกต้องตามประกาศของกระทรวงคมนาคม จะซีลตะกั่วที่ตัวมิเตอร์เพื่อรับรองความถูกต้อง ส่วนผู้ขับรถแท็กซี่ที่ใช้มิเตอร์จากบริษัทอื่น ๆ นอกเหนือจาก 4 บริษัทดังกล่าว หรือกรณีแท็กซี่ของสหกรณ์หรือกลุ่มนิติบุคคลที่มีจํานวนมากสามารถรวมกลุ่มกันไปดําเนินการกับบริษัทที่ปรับจูนมิเตอร์ที่มีให้บริการกว่า 10 บริษัท และนํามิเตอร์ที่ปรับจูนแล้วมารับรองความถูกต้องที่สํานักงานขนส่งกรุงเทพมหานครพื้นที่ 5 ส่วนตรวจสภาพรถ งานตรวจสภาพรถรับจ้างและรถอื่น อาคาร 4 ขบ. อย่างไรก็ตาม ขบ. ได้กําชับกับผู้ขับรถแท็กซี่หลังจากนํามิเตอร์มาปรับจูนตามอัตราค่าโดยสารใหม่แล้ว ต้องพัฒนาคุณภาพในการให้บริการประชาชน ไม่ปฏิเสธผู้โดยสาร เมื่อรับผู้โดยสารแล้วต้องกดมิเตอร์ทุกครั้ง และไม่เรียกเก็บค่าโดยสารเกินอัตราที่กฎหมายกําหนด รวมถึงให้ปฏิบัติตามกฎหมายว่าด้วยรถยนต์และกฎหมายว่าด้วยการจราจรทางบกอย่างเคร่งครัด
รัฐบาลไทย-ข่าวทำเนียบรัฐบาล-ครม.อนุมัติให้ บริษัท วิทยุการบินแห่งประเทศไทยดำเนินโครงการเตรียมความพร้อมให้บริการเดินอากาศ ณ สนามบินอู่ตะเภา วงเงิน 1,256 ล้านบาท
วันอังคารที่ 14 กุมภาพันธ์ 2566
14/02/2566
ครม.อนุมัติให้ บริษัท วิทยุการบินแห่งประเทศไทยดําเนินโครงการเตรียมความพร้อมให้บริการเดินอากาศ ณ สนามบินอู่ตะเภา วงเงิน 1,256 ล้านบาท
ครม.อนุมัติให้ บริษัท วิทยุการบินแห่งประเทศไทยดําเนินโครงการเตรียมความพร้อมให้บริการเดินอากาศ ณ สนามบินอู่ตะเภา วงเงิน 1,256 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนรี(ครม.) วันที่ 14 ก.พ. 66 ได้อนุมัติการดําเนินโครงการจัดเตรียมความพร้อมในการให้บริการเดินอากาศ ณ สนามบินอู่ตะเภา ของบริษัท วิทยุการบินแห่งประเทศไทย จํากัด วงเงินลงทุน 1,256 ล้านบาท พร้อมกับอนุมัติการจัดหาแหล่งเงินลงทุนสําหรับโครงการจากเงินกู้ระยะยาววงเงิน 1,256 ล้านบาท โดยมีกระทรวงการคลังไม่ค้ําประกันวงเงินกู้ และให้กระทรวงคมนาคมรับข้อคิดเห็นของหน่วยงานเกี่ยวข้องไปพิจารณาดําเนินการต่อไป
สําหรับการดําเนินโครงการฯ จะเป็นการเตรียมความพร้อมในการให้บริการเดินอากาศ ณ สนามบินอู่ตะเภา ให้สามารถเปิดให้บริการได้อย่างมีประสิทธิภาพเป็นไปตามมาตรฐานภายในปี 2568 และให้สอดคล้องตามกรอบระยะเวลาการดําเนินโครงการพัฒนาสนามบินอู่ตะเภาและเมืองการบินภาคตะวันออก ซึ่งเป็นโครงการรองรับการเติบโตของเขตพัฒนาพิเศษภาคตะวันออก (อีอีซี) และเป็นสนามบินหลักหลักแห่งที่ 3 ของ กรุงเทพฯ โดยกระทรวงคมนาคมได้คาดการณ์ปริมาณการจราจรทางอากาศอยู่ที่ 241,100 เที่ยวบิน ในปี 2591 โดย บวท. จะให้บริการ 4 ด้าน ประกอบด้วย การบริการจัดการจราจรทางอากาศ, บริการระบบสื่อสาร ระบบช่วยการเดินอากาศและระบบติดตามอากาศยาน, บริการข่าวสารการบิน และ บริการออกแบบวิธีปฏิบัติการบินด้วยเครื่องวัดประกอบการบิน
น.ส.ไตรศุลี กล่าวว่า ขอบเขตการดําเนินโครงการจะประกอบไปด้วย 4 ด้าน ได้แก่ 1)ด้านก่อสร้าง ประกอบด้วยหอควบคุมการจราจรทางอากาศและพ้นที่สนับสนุน ความสูงประมาณ 59 เมตร, อาคารสําหรับติดตั้งระบบ/อุปกรณ์อํานวยความสะดวกในการเดินอาหาร ประกอบด้วยอาคาร 3 กลุ่ม ได้แก่ อาคารระบบวิทยุสื่อสาร (Communication) อาคารระบบช่วยการเดินอากาศ(Navigation) และอาคาระบบติดตามอากาศยาน(Surveillance)
2)ด้านการจัดหาและติดตั้งระบบและอุปกรณ์ ประกอบด้วย ระบบบการสื่อสาร (Communication System) ระบบติดตามอากาศยาน(Surveillance System) ระบบจัดการจราจรทางอากาศ(Air Traffic Management System :ATMS) และระบบสนับสนุนอื่นๆ 3) ด้านบุคลากร ประกอบด้วยการสรรหาบุคลากรและพัฒนาบุคลากร ประกอบด้วยพนักงานประจํา 79 อัตรา เช่น เจ้าหน้าที่ควบคุมการจราจรทางอากาศบริเวณสนามบิน, เจ้าหน้าที่ควบคุมจราจรทางอากาศเขตประชิดสนามบินกรุงเทพ และวิศวกร พนักงานชั่วคราว(Outsource) 30 อัตรา ซึ่งจะปฏิบัติงานในส่วนสนับสนุน เช่น ไฟฟ้า โยธา แม่บ้าน รักษาความปลอดภัย 4)การเตรียมความพร้อมเปิดให้บริการ เช่น การกําหนดขั้นตอนและแนวทางวิธีปฏิบัติ, การอบรมใช้อุกรณ์ และอบรวมทําความคุ้นเคยแนวทางวิธีปฏิบัติ และการดําเนินการด้านระบบการจัดการด้านนิรภัย
ทั้งนี้ บวท. ได้ประเมินผลตอบแทนทางการเงินของโครงการ จะมีอัตราผลตอบแทนทางการเงินอยู่ที่ร้อยละ 4.26 ผลตอบแทนทางเศรษฐกิจร้อยละ 56.96 นอกจากนี้ ยังมีประโยชน์จากโครงการ ได้แก่ การสร้างโอกาสในการจ้างงาน การท่องเที่ยว และเพิ่มการขยายตัวทางเศรษฐกิจ การเพิ่มความปลอดภัยทางการบินในพื้นที่ เพิ่มความสามารถในการรองรับเที่ยวบินในบริเวณกรุงเทพฯ และลดการกระจุกตัวของเที่ยวบินและลดความล่าช้าให้กับเที่ยวบิน
รัฐบาลไทย-ข่าวทำเนียบรัฐบาล-สิ้นสุดโครงการมหกรรมร่วมใจแก้หนี้ มีผู้ร่วมโครงการกว่า 2.2 แสนคน
วันอังคารที่ 14 กุมภาพันธ์ 2566
14/02/2566
สิ้นสุดโครงการมหกรรมร่วมใจแก้หนี้ มีผู้ร่วมโครงการกว่า 2.2 แสนคน
วันเสาร์ที่ 11 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบผลการดําเนินโครงการมหกรรมร่วมใจแก้หนี้ “มีหนี้ต้องแก้ไข เริ่มต้นใหม่อย่างยั่งยืน”
ช่วงวันที่ 26 ก.ย.2565 – 31 ม.ค.2566 โดยมีผู้ลงทะเบียนผ่านระบบออนไลน์ 188,739 ราย
ลงทะเบียนในงานมหกรรมสัญจรทั้งใน กทม. และ 4 ภูมิภาค รวม 33,859 ราย
ดําเนินการช่วยเหลือแล้วโดยปรับโครงสร้างหนี้ให้สอดคล้องกับรายได้ปัจจุบัน
เสริมทักษะอาชีพสร้างรายได้เสริม และให้ความรู้ในการบริหารจัดการเงินอย่างถูกต้อง สําหรับปี 2566 นี้
ประชาชนที่ประสบปัญหาการชําระหนี้ยังสามารถขอความช่วยเหลือได้ โดยผู้ต้องการปรับโครงสร้างหนี้ ติดต่อ
ทางด่วนแก้หนี้ โทร.1213 ผู้มีหนี้เสียจากบัตรเครดิต บัตรกดเงินสด ติดต่อคลินิกแก้หนี้ โทร.1443
ดูรายละเอียดเพิ่มเติมได้ที่เว็บไซต์ของธนาคารแห่งประเทศไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นหัวหน้าคณะผู้แทนไทยเข้าร่วมการประชุมเชิงปฏิบัติการกลุ่มผู้เชี่ยวชาญด้านการร่างโครงการกรอบแผนงานฯ
วันอังคารที่ 14 กุมภาพันธ์ 2566
รองปลัดกระทรวงเกษตรและสหกรณ์เป็นหัวหน้าคณะผู้แทนไทยเข้าร่วมการประชุมเชิงปฏิบัติการกลุ่มผู้เชี่ยวชาญด้านการร่างโครงการกรอบแผนงานฯ
รองปลัดกระทรวงเกษตรและสหกรณ์เป็นหัวหน้าคณะผู้แทนไทยเข้าร่วมการประชุมเชิงปฏิบัติการกลุ่มผู้เชี่ยวชาญด้านการร่างโครงการกรอบแผนงานความร่วมมือเชิงกลยุทธ์ของสภาไตรภาคียางระหว่างประเทศ และบริษัทร่วมทุนยางพาราระหว่างประเทศ จํากัด
วันที่ 13-14 กุมภาพันธ์ พ.ศ. 2566 ปลัดกระทรวงเกษตรและสหกรณ์มอบหมายรองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นหัวหน้าคณะผู้แทนไทย เข้าร่วมการประชุมเชิงปฏิบัติการกลุ่มผู้เชี่ยวชาญ (Expert Group Workshop) เพื่อหารือ แลกเปลี่ยนข้อมูลในการจัดทํากรอบแผนงานความร่วมมือเชิงกลยุทธ์ของสภาไตรภาคียางระหว่างประเทศ (International Tripartite Rubber Council: ITRC) ทั้งไทย อินโดนีเซีย และมาเลเซีย และบริษัทร่วมทุนยางพาราระหว่างประเทศ จํากัด พร้อมด้วยคณะผู้เชี่ยวชาญจากหน่วยงานที่เกี่ยวข้อง ประกอบด้วย การยางแห่งประเทศไทย สมาคมยางพาราไทย และสภาอุตสาหกรรมแห่งประเทศไทย ณ โรงแรม Impiana Hotel KLCC กรุงกัวลาลัมเปอร์ ประเทศมาเลเซีย โดยมีเป้าหมายในการพัฒนาและยกระดับให้ประเทศสมาชิกภายใต้ความร่วมมือ ITRC มีความเข้มแข็ง และกลยุทธ์ รวมทั้งแนวทางการพัฒนาอุตสาหกรรมยางพาราที่สอดรับกับความ ท้าทายและการเปลี่ยนแปลงที่ทุกประเทศทั้งผู้ผลิตและผู้ใช้ยางกําลังเผชิญซึ่งจะนําไปสู่การบริหารจัดการยางพาราที่มีศักยภาพและมีความยั่งยืนทั้งห่วงโซ่อุปทาน
รัฐบาลไทย-ข่าวทำเนียบรัฐบาล-ครม. อนุมัติ 3,786.55 ล้านบาท ให้กรมทางหลวงและกรมทางหลวงชนบท ฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติใน  32 จังหวัด
วันอังคารที่ 14 กุมภาพันธ์ 2566
14/02/2566
ครม. อนุมัติ 3,786.55 ล้านบาท ให้กรมทางหลวงและกรมทางหลวงชนบท ฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติใน  32 จังหวัด
ครม. อนุมัติ 3,786.55 ล้านบาท ให้กรมทางหลวงและกรมทางหลวงชนบท ฟื้นฟูโครงสร้างพื้นฐานที่ได้รับความเสียหายจากอุทกภัยและภัยพิบัติใน  32 จังหวัด
วันนี้ (14 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติ วงเงิน 3,786.55 ล้านบาท ประกอบด้วย กรมทางหลวง จํานวน 2,654.83 ล้านบาท และกรมทางหลวงชนบท จํานวน 1,131.72 ล้านบาท เพื่อฟื้นฟูโครงสร้างพื้นฐานที่ได้รับความเสียหายจากอุทกภัยและ ภัยพิบัติ ใน 32 จังหวัด ซึ่งได้รับความเสียหายจากอิทธิพลจากพายุและพายุโซนร้อน ตั้งแต่สิงหาคม -พฤศจิกายน 2565 เช่น มู่หลาน หมาอ๊อน โนรูและเนสาท ที่ทําให้ทางหลวงแผ่นดินและทางหลวงชนบทได้รับความเสียหาย สร้างความเดือดร้อนต่อประชาชนผู้ใช้เส้นทางและส่งผลกระทบต่อ การคมนาคมขนส่งและระบบโลจิสติกส์
แผนงานบูรณะ/ซ่อมแซมเพื่อฟื้นฟูโครงสร้่างพื้นฐานที่ได้รับความเสียหายจากอุทกภัยและภัยพิบัติ ปี 2566 ของกรมทางหลวง วงเงิน 2,654.83 ล้านบาท ประกอบด้วยประเภทกิจกรรม ดังนี้ สะพานขาด/สะพานชํารุด จํานวน 8 รายการ วงเงิน 91.50 ล้านบาท ดินสไลด์/คั่นทางสไลด์ จํานวน 30 โครงการ วงเงิน 766 ล้านบาท อาคารระบายน้ําชํารุดเสียหาย จํานวน 12 รายการ วงเงิน 182.4 ล้านบาท และโครงสร้างทางชํารุดเสียหาย จํานวน 67 โครงการ วงเงิน 1,614.93 ล้านบาท
แผนงานบูรณะ/ซ่อมแซมเพื่อฟื้นฟูโครงสร้่างพื้นฐานที่ได้รับความเสียหายจากอุทกภัยและภัยพิบัติ ปี 2566 ของกรมทางหลวงชนบท วงเงิน 1,131.72 ล้านบาท ประกอบด้วยประเภทกิจกรรม ดังนี้ ซ่อมแซมฟื้นฟูระบบระบายน้ําที่ชํารุด จํานวน 7 รายการ วงเงิน 191.50 ล้านบาท ซ่อมแซมการกัดเซาะ/สไลด์ของสายทาง จํานวน 13 โครงการ วงเงิน 163.85 ล้านบาท และซ่อมแซมโครงสร้างทางจากอุทกภัย จํานวน 38 รายการ วงเงิน 776.37 ล้านบาท
รัฐบาลไทย-ข่าวทำเนียบรัฐบาล-กบข. เตือนอย่าหลงเชื่อมิจฉาชีพแอบอ้างหลอกลงทุน
วันอังคารที่ 14 กุมภาพันธ์ 2566
14/02/2566
กบข. เตือนอย่าหลงเชื่อมิจฉาชีพแอบอ้างหลอกลงทุน
กบข. แจ้งเตือนประชาชนอย่าหลงเชื่อมิจฉาชีพแอบอ้างใช้ชื่อ “กบข.” “ตราสัญลักษณ์” “ภาพผู้บริหาร” ชักชวนลงทุนโดยมีการประกันผลตอบแทนผ่านช่องทางโซเชียลมีเดีย ย้ํา กบข. ไม่มีนโยบายเชิญชวนสมาชิกลงทุนผ่านช่องทางส่วนบุคคล
กบข. แจ้งเตือนประชาชนอย่าหลงเชื่อมิจฉาชีพแอบอ้างใช้ชื่อ “กบข.” “ตราสัญลักษณ์” “ภาพผู้บริหาร” ชักชวนลงทุนโดยมีการประกันผลตอบแทนผ่านช่องทางโซเชียลมีเดีย ย้ํา กบข. ไม่มีนโยบายเชิญชวนสมาชิกลงทุนผ่านช่องทางส่วนบุคคล นอกเหนือจากการเลือกแผนการลงทุนตามที่กฎหมายกําหนดเท่านั้น ซึ่งเงินสะสมของสมาชิกจะถูกหักจากบัญชีเงินเดือนและนําส่ง กบข. โดยเจ้าหน้าที่การเงินของหน่วยงานสมาชิกเท่านั้น ไม่มีการให้สมาชิกโอนเงินเข้าบัญชีด้วยตนเอง
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้รับแจ้งว่ามีมิจฉาชีพแอบอ้างเป็นผู้บริหาร กบข. เชิญชวนให้เข้ากลุ่มไลน์ เพื่อหลอกลวงให้ร่วมลงทุน โดยมีพฤติกรรมสร้างบัญชีไลน์ ใช้ชื่อและรูปของผู้บริหาร กบข. เพื่อให้เข้าใจว่า กบข. เป็นผู้ชักชวน หลังจากนั้นได้ส่งข้อความหาสมาชิก กบข. และกระตุ้นให้เข้าร่วมกลุ่มไลน์และให้โอนเงินประกันผลตอบแทนเข้าระบบอย่างต่อเนื่อง ซึ่งอ้างว่าเป็นการทําภารกิจเพื่อให้ได้ผลกําไร พฤติการณ์ดังกล่าวเป็นการกระทําของมิจฉาชีพ ที่ทําให้สมาชิกต้องสูญเสียทรัพย์สินและเกิดความเสียหาย
กบข. ขอชี้แจงว่า กบข. ไม่มีนโยบายเชิญชวนให้สมาชิกลงทุนผ่านสื่อต่าง ๆ เช่น LINE Facebook หรือช่องทางส่วนบุคคล นอกเหนือจากการเลือกแผนการลงทุนตามที่กฎหมายกําหนดเท่านั้น ซึ่งเงินสะสมของสมาชิกจะถูกหักจากบัญชีเงินเดือนและนําส่ง กบข. โดยเจ้าหน้าที่การเงินของหน่วยงานสมาชิกเท่านั้น ไม่มีการให้สมาชิกโอนเงินเข้าบัญชีด้วยตนเอง และขอแจ้งเตือนไปยังสมาชิกและประชาชนทั่วไปให้ใช้ความระมัดระวังไม่หลงเชื่อคําเชิญชวนต่าง ๆ หรือการติดต่อแอบอ้างจากช่องทางอื่น ๆ ที่ใช้ชื่อ “กบข.” “ตราสัญลักษณ์” หรือ “ภาพผู้บริหาร กบข.” ที่ไม่ใช่ช่องทางการสื่อสารหลักของ กบข.
หากพบเห็นพฤติกรรมดังกล่าว หรือโฆษณาชักชวนลงทุนที่ผิดสังเกตสามารถแจ้งมาได้ที่ศูนย์บริการข้อมูลสมาชิก โทร. 1179 Facebook page กองทุนบําเหน็จบํานาญข้าราชการ (กบข.) ที่มีเครื่องหมายถูกสีฟ้าหลังชื่อเพจเพื่อยืนยันบัญชีทางการ หรือ LINE Official Account ไอดีไลน์ @gpfcommunity มีเครื่องหมายโล่สีเขียวหน้าชื่อบัญชี เพื่อยืนยันบัญชีทางการ
ทั้งนี้ กบข. กําลังรวบรวมหลักฐาน และส่งเรื่องจากผู้เสียหายที่มีหลักฐานครบถ้วนถึงการกระทําผิดที่เกี่ยวกับ กบข. ให้พนักงานสอบสวนดําเนินคดีอย่างถึงที่สุด
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.19 ล้านคน มีมูลค่าสินทรัพย์สุทธิประมาณ 1.21 ล้านล้านบาท (ข้อมูล ณ 30 ม.ค. 2566)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , [emailprotected]
รัฐบาลไทย-ข่าวทำเนียบรัฐบาล-ไทย จับมือ เกาหลี ศึกษาความเป็นไปได้เตรียมสร้าง “Spaceport” ในไทย
วันอังคารที่ 14 กุมภาพันธ์ 2566
ไทย จับมือ เกาหลี ศึกษาความเป็นไปได้เตรียมสร้าง “Spaceport” ในไทย
ไทย จับมือ เกาหลี ศึกษาความเป็นไปได้เตรียมสร้าง “Spaceport” ในไทย
สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) กระทรวงการอุดมศึกษา วิทยาศาสตร์ วิจัย และนวัตกรรม หรือ อว. และ Korea Aerospace Research Institute (KARI) ร่วมลงนามความ ร่วมมือการศึกษาความความเป็นไปได้ในการสร้างจัดตั้งท่าอวกาศยานในประเทศไทย เมื่อวันจันทร์ที่ 13 กุมภาพันธ์ 2566 ที่ผ่านมา โดยมี ดร.ปกรณ์ อาภาพันธุ์ ผู้อํานวยการ GISTDA และ Mr.Sang-Ryool LEE ประธานบริหารKARI และได้รับเกียรติจาก ศ.ดร.นพ.สิริฤกษ์ ทรงศิวิไล ปลัดกระทรวง อว. และ Mr.Bae Jae Hyun อัครราชทูตสาธารณรัฐเกาหลีประจําประเทศไทยร่วมเป็นสักขีพยานฯ ณ ห้องแถลงข่าว ชั้น 1 กระทรวงการอุดมศึกษา วิทยาศาสตร์ วิจัย และนวัตกรรม (ถนนโยธี)
ศ.ดร.นพ.สิริฤกษ์ ทรงศิวิไล ปลัดกระทรวง อว. กล่าวว่า อุตสาหกรรมการบินและอวกาศเป็นหนึ่งในสิบอุตสาหกรรมเป้าหมาย (S-Curve) ซึ่งจะเป็นกลไกใหม่ในการขับเคลื่อนเศรษฐกิจเพื่ออนาคต (New Engine of Growth) ความร่วมมือระหว่างไทยและเกาหลีในครั้งนี้ จะเป็นการส่งเสริมอุตสาหกรรมและเศรษฐกิจอวกาศ (space industry/ space economy) ให้เกิดขึ้นอย่างเป็นรูปธรรมในประเทศไทย ซึ่งสอดคล้องกับแผนแม่บทอวกาศแห่งชาติ รวมไปถึง (ร่าง) พ.ร.บ. กิจการอวกาศที่จะเป็นกลไกสําคัญในการใช้ประโยชน์จากอวกาศสู่การพัฒนาประเทศบนฐานของวิทยาศาสตร์ เทคโนโลยี และนวัตกรรมต่อไป
ด้าน ดร.ปกรณ์ อาภาพันธุ์ ผู้อํานวยการ GISTDA กล่าวว่า การลงนามข้อตกลงในครั้งนี้จะนําไปสู่การสร้างท่าอวกาศยาน หรือ Spaceport ในประเทศไทย ด้วยศักยภาพและความได้เปรียบทางภูมิศาสตร์สําหรับการจัดตั้ง Spaceport มากที่สุดในโลกประเทศหนึ่ง การได้ร่วมมือกับ KARI ซึ่งเป็นองค์กรด้านการวิจัยอวกาศที่ได้รับการยอมรับในระดับนานาชาตินี้เกิดขึ้นหลังจากการลงนาม MOU ความร่วมมือด้านกิจการอวกาศ เมื่อเดือนพฤษภาคม 2565 ที่ผ่านมา “การศึกษาความเป็นได้ในการสร้าง spaceport ในประเทศไทยครั้งนี้ KARI และรัฐบาลเกาหลี จะเป็นผู้ดําเนินการศึกษาและถ่ายทอดองค์ความรู้ร่วมกับทีมไทยแลนด์ โดย GISTDA จะสนับสนุนบุคลากรที่มีความเชี่ยวชาญ รวมทั้งร่วมจัดกิจกรรมด้านอวกาศต่างๆ ที่เกี่ยวข้องในประเทศไทย ซึ่งการศึกษาความเป็นไปได้ดังกล่าวจะศึกษารายละเอียดเชิงลึกอย่างรอบด้าน โดยเฉพาะความเหมาะสมทางภูมิศาสตร์ สถานที่จัดตั้ง ปรากฏการณ์ทางธรรมชาติ เช่น ภัยพิบัติ ผลกระทบทางสิ่งแวดล้อม โครงสร้างพื้นฐานและสิ่งอํานวยความสะดวก ชนิดของจรวดนําส่ง ใบอนุญาตและกฎระเบียบข้อบังคับในการนําส่งจรวด รวมทั้งโมเดลด้านธุรกิจ การวิเคราะห์ต้นทุนและค่าใช้จ่ายต่างๆ รวมถึงการทําความเข้าใจกับสังคม เป็นต้น ซึ่งการศึกษาความเป็นไปได้นี้จะต้องเสร็จสิ้นสมบูรณ์ภายในเวลา 3 ปี”
ผู้อํานวยการ GISTDA กล่าวอีกว่า การศึกษาความเป็นไปได้ดังกล่าวจะเป็นการเพิ่มความเชื่อมั่นให้กับนักลงทุนที่จะเข้ามาจัดตั้ง Spaceport ในประเทศไทย ซึ่งจะเป็นก้าวสําคัญในการพัฒนาโครงสร้างพื้นฐานด้านอวกาศเพื่อสนับสนุนการพัฒนาเศรษฐกิจอวกาศ ต่อยอดขยายกิจการอวกาศของประเทศและภูมิภาคให้ไปสู่เชิงพาณิชย์ที่จะก่อให้เกิดการสร้างงาน สร้างรายได้ สร้างคุณภาพชีวิตความเป็นอยู่กับประชาชนให้ดียิ่งขึ้น
รัฐบาลไทย-ข่าวทำเนียบรัฐบาล-Cabinet approves establishment of Swiss Honorary Consulate in Chonburi
วันอังคารที่ 14 กุมภาพันธ์ 2566
14/02/2566
Cabinet approves establishment of Swiss Honorary Consulate in Chonburi
Cabinet approves establishment of Swiss Honorary Consulate in Chonburi
Deputy Government Spokesperson Tipanan Sirichana disclosed that the cabinet, in its meeting on February 14, 2023, has made approval for the Swiss Confederation to open its honorary consulate in Chonburi province, and to appoint honorary consul for the Swiss Confederation consulate in Chonburi. This is as proposed by Ministry of Foreign Affairs. The reason behind this approval is to facilitate Swiss citizens and families who reside in Chonburi and nearby provinces on consular services, and to promote people-to-people relations and Thailand- Swiss Confederation cooperation at the local level. Switzerland has expertise in economic development and innovation which may be able to contribute to the capacity building of local administrative offices.
The cabinet’s approval is also made based on the reciprocity principle, as Thailand has also established a royal embassy in Bern, and 3 other consulates in Basel, Zurich, and Geneva. The Swiss Confederation consulate in Chonburi will make the country’s 3rd consulate in Thailand after the ones in Chiang Mai, and Phuket.
The Swiss Confederation consulate is located at 489/9 Moo 12, Had Jomtien Soi 5, Nong Prue sub-district, Bang Lamung district, Chonburi, with the consular district covering 4 provinces, namely, Chonburi, Rayong, Chanthaburi, and Trat. Mrs. Esther Kaufmann has been appointed as Honorary Consul of the consulate of Swiss Confederation in Chonburi.
รัฐบาลไทย-ข่าวทำเนียบรัฐบาล-​นรม.ชื่นชมเด็กไทยเก่ง! คว้ารางวัลชนะเลิศสิ่งประดิษฐ์ ผงกำจัดพยาธิในอาหารจากใบข่าอ่อน ตอบโจทย์ปัญหาคนชอบบริโภคอาหารดิบ
วันอังคารที่ 14 กุมภาพันธ์ 2566
14/02/2566
​นรม.ชื่นชมเด็กไทยเก่ง! คว้ารางวัลชนะเลิศสิ่งประดิษฐ์ ผงกําจัดพยาธิในอาหารจากใบข่าอ่อน ตอบโจทย์ปัญหาคนชอบบริโภคอาหารดิบ
​นรม.ชื่นชมเด็กไทยเก่ง! คว้ารางวัลชนะเลิศสิ่งประดิษฐ์ ผงกําจัดพยาธิในอาหารจากใบข่าอ่อน ตอบโจทย์ปัญหาคนชอบบริโภคอาหารดิบ
วันที่ 14 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ชื่นชมเด็กนักเรียนเก่งจากโรงเรียนธรรมวิทยามูลนิธิจังหวัดยะลา ที่ได้รับรางวัลรางวัลชนะเลิศด้านอาหาร ระดับมัธยมศึกษา จากเวทีประกวดสิ่งประดิษฐ์ระดับเยาวชน Thailand New Gen Inventors Award : I-New Gen Award 2023 กับผลงาน “ผลิตภัณฑ์ผงกําจัดพยาธิในอาหารจากใบข่าอ่อนธรรมชาติ (Boega)” ในวันนักประดิษฐ์ ประจําปี 2566 ซึ่งเป็นการตอบโจทย์ของคนที่ชอบอาหารประเภทสุกๆ ดิบๆ ที่อาจพบพยาธิซึ่งเป็นสาเหตุของหลายๆ โรค ที่อาจทําให้เสียชีวิตได้ ผลงานนี้จึงถือเป็นผลิตภัณฑ์ที่ช่วยป้องกันสุขภาพของประชาชน ลดอาการเจ็บป่วย รวมถึงลดภาระค่าใช้จ่ายในการรักษาโรคด้วย
นางสาวรัชดา กล่าวว่า ใบข่าอ่อนธรรมชาติ มีสรรพคุณในการกําจัดพยาธิ ทางทีมนักประดิษฐ์จึงคิดค้นผลิตภัณฑ์ Boega ขึ้น จากการทดสอบผงใบข่า 5 กรัมต่อน้ํา 100 มิลลิลิตร พบว่าสามารถกําจัดพยาธิได้ดีที่สุดภายในเวลาเฉลี่ย 5.94 นาทีเท่านั้น วิธีการใช้มีขั้นตอนง่ายๆ คือ นําผง Boega ใส่น้ําในภาชนะที่เตรียมไว้ จากนั้นนําอาหารสดมาแช่ทิ้งไว้ประมาณ 15 – 20 นาที แล้วล้างออกด้วยน้ําสะอาด เพียงเท่านี้ ก็สามารถนําวัตถุดิบไปประกอบอาหารได้ตามปกติ ปราศจากพยาธิและสารตกค้าง ผลิตภัณฑ์ชิ้นนี้เป็นผลงานจากโรงเรียนธรรมวิทยามูลนิธิยะลา โดยมีทีมนักประดิษฐ์ ประกอบด้วย 1)นางสาวตัสนีม จะปะกิยา 2)นางสาวสูเฟียนี บาโงปะแต 3)นางสาวนุรฟาซีฬา ดือราแม และ 4)นางสาวมีรซา อาแด นักเรียนระดับชั้นมัธยมศึกษา ปีที่ 5 และคณะครูที่ปรึกษา ประกอบด้วย นางสาวสุไวบะ บือราเฮง นางสาวนุรมา สะบือลา นางฮาร์ตีนี มะเซ็ง นางกูยาวาเฮร์ แซแร และนางสาวซูไมยะห์ สมูซอ
"นายกรัฐมนตรี ชื่นชมความสําเร็จของนักเรียนโรงเรียนธรรมวิทยามูลนิธิ เพราะเป็นการประยุกต์ใช้ความรู้ทางวิทยาศาสตร์กับสมุนไพรใกล้ตัว เพื่อตอบโจทย์แก้ปัญหาทางสุขภาพซึ่งสามารถนําไปใช้ได้จริงในชีวิตประจําวัน ซึ่งเป็นอีกหนึ่งตัวอย่างที่หน้าชื่นชมอย่างมากและควรได้รับการผลักดันให้เกิดการนําสิ่งประดิษฐ์นี้ไปใช้อย่างกว้างขวางด้วย ทั้งนี้ การส่งเสริมเด็กไทยให้มีความสามารถทางวิทยาศาสตร์และเทคโนโลยีเป็นเป้าหมายสําคัญของรัฐบาลเพื่อให้เยาวชนเติบโตเป็นทุนมนุษย์นําพาประเทศก้าวข้าวกับดักประเทศรายได้ปานกลาง ลดความเหลื่อมล้ําอย่างยั่งยืน" นางสาวรัชดา กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ชี้แจง “วงเวียนปี่พระอภัยมณี”
วันอังคารที่ 14 กุมภาพันธ์ 2566
กรมทางหลวงชนบท ชี้แจง “วงเวียนปี่พระอภัยมณี”
เป็นการดําเนินงานภายในพื้นที่ โดยใช้งบประมาณของจังหวัดระยอง
กรมทางหลวงชนบท (ทช.) กระทรวงคมนาคม ชี้แจงโครงการก่อสร้างถนนทางหลวงชนบท สาย รย.5037 แยกทางหลวงชนบท รย.4006 - บ้านเชิงเนิน อําเภอเมือง จังหวัดระยอง และงานก่อสร้างวงเวียนปี่พระอภัยมณี บริเวณแยกหน้าโรงเรียนกวงฮั้ว ตําบลท่าประดู่ เป็นงานก่อสร้างของแขวงทางหลวงชนบทระยอง โดยใช้งบประมาณของจังหวัดระยอง ไม่ได้ใช้งบประมาณของกรมทางหลวงชนบทในการดําเนินงาน
นายอติราช วราวิกสิต ผู้อํานวยการแขวงทางหลวงชนบทระยอง เปิดเผยถึงการก่อสร้าง “วงเวียนปี่พระอภัยมณี” โครงการดังกล่าวเป็นการดําเนินการก่อสร้างของแขวงทางหลวงชนบทระยอง โดยใช้งบประมาณตามแผนปฏิบัติราชการจังหวัด/กลุ่มจังหวัด ประจําปีงบประมาณ 2565 ของจังหวัดระยอง ไม่ได้ใช้งบประมาณของ ทช. และที่มาของงานประติมากรรมปี่พระอภัยมณีบริเวณทางแยกโรงเรียนกวงฮั้ว กม. ที่ 3+170 เกิดจากความต้องการของผู้ใช้รถใช้ถนนที่ให้ยกเลิกการเปิดใช้สัญญาณไฟจราจร เนื่องจากทางแยกอยู่ใกล้บริเวณโรงเรียน ในช่วงเช้า - เย็นมีปริมาณการจราจรจํานวนมาก และมีการจอดรถรับส่งนักเรียนบนผิวถนน ทําให้เหลือช่องจราจรเพียงช่องเดียว ดังนั้น การเปิดใช้สัญญาณไฟจราจรจะทําให้เกิดปัญหารถติดมากยิ่งขึ้น แขวงทางหลวงชนบทระยองจึงได้ให้บริษัทที่ปรึกษาศึกษารูปแบบการแก้ไขปัญหาจราจร พร้อมออกแบบบริเวณทางแยก ทั้งนี้ ผู้ออกแบบต้องการสอดแทรกสาระความเป็นมาของวรรณคดีในจังหวัดระยองเพื่อให้ประชาชนที่ใช้รถใช้ถนนได้รับรู้และรับทราบถึงเรื่องราวความเป็นมาของวรรณคดีพระอภัยมณีและเป็นแลนด์มาร์กแห่งใหม่ในจังหวัด รวมถึงต้องการเชิดชูเกียรติพระสุนทรโวหาร (ภู่) ประกอบกับคณะทํางานในขณะนั้นต้องการออกแบบประติมากรรมบริเวณวงเวียนในรูปแบบปี่พระอภัยมณีให้มีความโดดเด่น ส่วนบริเวณลิ้นของปี่ต้องการให้เป็นพระอภัยมณีเป่าปี่ ความสูง 2 เมตร นั่งอยู่บนปี่ตามภาพที่ปรากฏในข่าวและสื่อโซเชียลมีเดีย
สําหรับโครงการก่อสร้างถนนทางหลวงชนบทสาย รย.5037 แยกทางหลวงชนบท รย.4006 - บ้านเชิงเนิน อําเภอเมือง จังหวัดระยอง ระยะทาง 5.775 กิโลเมตร ใช้งบประมาณในการดําเนินการก่อสร้างรวมทั้งสิ้น 39,989,000 บาท แบ่งออกเป็นงาน ปรับปรุงเสริมผิวลาดยางแอสฟัลท์ติกคอนกรีต ระยะทาง 4.639 กิโลเมตร งานขยายถนนคอนกรีตเสริมเหล็ก ระยะทาง 0.813 กิโลเมตร และงานก่อสร้างวงเวียนปี่พระอภัยมณี จํานวน 1 แห่ง เริ่มก่อสร้างเมื่อวันที่ 26 พฤษภาคม 2565 คาดว่าจะก่อสร้างแล้วเสร็จในเดือนมีนาคม 2566 อย่างไรก็ตาม แขวงทางหลวงชนบทระยองได้รับทราบความคิดเห็นของประชาชน และขอขอบคุณทุกความคิดเห็นที่มีความห่วงใยต่อรูปแบบประติมากรรม “ปี่พระอภัยมณี” โดยในเบื้องต้นแขวงทางหลวงชนบทระยองจะเร่งดําเนินการสร้างความรู้ความเข้าใจเกี่ยวกับรูปแบบวงเวียนให้ประชาชนได้รับทราบอย่างทั่วถึง รวมทั้งจะนํา QR Code ไปติดตั้งในบริเวณพื้นที่ก่อสร้าง เพื่อรวบรวมความคิดเห็นประชาชนและนํามาปรับปรุงแก้ไขให้เหมาะสมต่อไป
รัฐบาลไทย-ข่าวทำเนียบรัฐบาล-โค้งสุดท้าย มาตรการภาษี “ช้อปดีมีคืน” ปี 2566
วันอังคารที่ 14 กุมภาพันธ์ 2566
14/02/2566
โค้งสุดท้าย มาตรการภาษี “ช้อปดีมีคืน” ปี 2566
ตามที่กรมสรรพากรได้ออกมาตรการภาษี “ช้อปดีมีคืน” ปี 2566 ตั้งแต่วันที่ 1 มกราคม 2566 ถึงวันที่ 15 กุมภาพันธ์ 2566 ตามจํานวนที่จ่ายจริง แต่ไม่เกิน 40,000 บาท
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร กล่าวว่า ตามที่กรมสรรพากรได้ออกมาตรการภาษี “ช้อปดีมีคืน” ปี 2566 ซึ่งผู้มีเงินได้ซึ่งมีหน้าที่เสียภาษีเงินได้บุคคลธรรมดา สามารถใช้สิทธิ์หักลดหย่อนค่าซื้อสินค้าหรือค่าบริการเท่าที่ได้จ่ายเป็นค่าซื้อสินค้าหรือค่าบริการสําหรับการซื้อสินค้าหรือการรับบริการในราชอาณาจักร ตั้งแต่วันที่ 1 มกราคม 2566 ถึงวันที่ 15 กุมภาพันธ์ 2566 ตามจํานวนที่จ่ายจริง แต่ไม่เกิน 40,000 บาท โดยเป็นค่าซื้อสินค้าหรือบริการที่มีหลักฐานการชําระเงินเป็นใบกํากับภาษีเต็มรูปผ่านระบบอิเล็กทรอนิกส์ (e-Tax Invoice & e-Receipt) ของกรมสรรพากร ได้ทั้งจํานวน หรือใช้ใบกํากับภาษีเต็มรูปในรูปแบบกระดาษ ไม่เกิน 30,000 บาท ร่วมกับใบกํากับภาษีเต็มรูปผ่านระบบอิเล็กทรอนิกส์ ทั้งนี้ e-Tax Invoice ในที่นี้หมายความรวมถึง e-Tax Invoice by Email ด้วย และตามหลักเกณฑ์วิธีการ และเงื่อนไขที่อธิบดีกรมสรรพากรประกาศกําหนด
โฆษกกรมสรรพากร กล่าวเพิ่มเติมว่า ในกรณีที่ผู้เสียภาษีที่ไม่ได้รับความสะดวกจากการขอให้ผู้ขายสินค้าหรือบริการออกใบกํากับภาษี เช่น ปฏิเสธไม่ยอมออกใบกํากับภาษี บวกราคาเพิ่ม เมื่อขอใบกํากับภาษี หรือพฤติกรรมอื่นใดที่เข้าข่ายหลีกเลี่ยงภาษีมูลค่าเพิ่ม ท่านสามารถแจ้งกรมสรรพากร ผ่านระบบแจ้งเบาะแสหลีกเลี่ยงภาษี www.rd.go.th ได้ตลอดเวลา
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-ไทย-ซาอุดีอาระเบียกระชับสัมพันธ์ด้านการบิน หลังเจรจาปรับปรุงสิทธิการบินและมีบันทึกความเข้าใจระหว่างกัน
วันอังคารที่ 14 กุมภาพันธ์ 2566
14/02/2566
ไทย-ซาอุดีอาระเบียกระชับสัมพันธ์ด้านการบิน หลังเจรจาปรับปรุงสิทธิการบินและมีบันทึกความเข้าใจระหว่างกัน
ไทย-ซาอุดีอาระเบียกระชับสัมพันธ์ด้านการบิน หลังเจรจาปรับปรุงสิทธิการบินและมีบันทึกความเข้าใจระหว่างกัน
น.ส.ไตรศุลี ไตรสรณกุล รองโฆษกประจําสํานักนายรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 ก.พ. 66 ได้รับทราบบันทึกความเข้าใจว่าด้วยบริการเดินอากาศระหว่างไทย-ซาอุดีอาระเบีย พร้อมกับเห็นชอบต่อร่างหนังสือแลกเปลี่ยนทางการทูตของฝ่ายไทย (เนื้อหาเหมือนกับบันทึกความเข้าใจฯ) และมอบให้กระทรวงการต่างประเทศดําเนินการแลกเปลี่ยนหนังสือทางการทูตยืนยันการมีผลบังคับของบันทึกความเข้าใจฯ ต่อไป
สําหรับบันทึกความเข้าใจฯ นี้เกิดขึ้นจากที่คณะผู้แทนไทยและซาอุดีอาระเบีย ได้มีการประชุมเจราจาเพื่อปรับปรุงสิทธิการบินระหว่างกัน เมื่อเดือน ส.ค. 65 ที่ผ่านมา ซึ่งต่อมาคณะกรรมการผู้แทนรัฐบาลเพื่อพิจารณาความตกลงว่าด้วยการขนส่งทางอากาศกับรัฐบาลต่างประเทศได้มีมิตรับทราบผลการเจรจาดังกล่าว โดยบันทึกความเข้าใจฯ จะมีผลบังคับใช้เมื่อ 2 ฝ่ายมีการแลกเปลี่ยนหนังสือทางการทูตระหว่างกัน
น.ส.ไตรศุลี กล่าวว่า บันทึกวามเข้าใจฯ และหนังสือแลกเปลี่ยนทางการทูต มีเนื้อหาครอบคลุม ประเด็นพิกัดเส้นทางการบินระหว่าง 2 ฝ่าย จากแบบกําหนดจุดเป็นพิกัดเส้นทางบินแบบเปิด, ความจุ ความถี่ กําหนดเที่ยวบินขนส่งผู้โดยสาร จากเดิมฝ่ายละ 9 เที่ยวบิน/สัปดาห์ เฉพาะเที่ยวบินขนส่งผู้โดยสาร เป็น ฝ่ายละไม่เกิน 42 เที่ยวบิน/สัปดาห์สําหรับเที่ยวบินขนส่งผู้โดยสาร และไม่จํากัดจํานวนเที่ยวสําหรับเที่ยวบินขนส่งสินค้า, การทําการบินเที่ยวบินเช่าเหมาลํา ซึ่งสายการบินของทั้งสองฝ่ายจะทําการขออนุญาตจากเจ้าหน้าที่เดินอากาศ โดยต้องไม่กระทบต่อการทําการบินแบบประจํา
นอกจากนี้ บันทึกความเข้าใจฯ ยังครอบคลุมถึงกรณีทําการบินโดยใช้ชื่อเที่ยวบินร่วมกัน (Code-Sharing)โดยสายการบินที่ทั้ง2ฝ่ายกําหนด จะมีสิทธิทําการบินโดยใช้ชื่อเที่ยวบินร่วมกันกับสายการบินของประเทศคู่ภาคีทั้งสิ้นทางระหว่างประเทศและเส้นทางภายในประเทศ รวมถึงสามารถใช้ชื่อเที่ยวบินร่วมกันกับสายการบินประเทศเดียวกันและร่วมกันกับสายการบินของประเทศที่สาม, การใช้อากาศยานเช่า โดยสายการบินของแต่ละฝ่ายอาจเช่าอากาศยาน [หรืออากาศยานพร้อมลูกเรือ(wet lease)] จากบริษัทหรือสายการบินใดๆ เพื่อทําการบินได้,การกําหนดสายการบิน ที่ทั้งสองฝ่ายสามารถแต่งตั้งสายการบินที่กําหนดได้หลายสาย
น.ส.ไตรศุลี กล่าวว่า ประโยชน์ที่เกิดขึ้นจากการเจรจาเพื่อปรับปรุงสิทธิการบินระหว่าง 2 ประเทศ จะช่วยส่งเสริมและสนับสนุนให้การทําการบินของสายการบินทั้ง 2 ฝ่าย มีความคล่องตัว เพิ่มความยืดหยุ่นในการวางแผนการตลาดให้การบริการเกิดความคุ้มทุนมากขึ้น ซึ่งเป็นการอํานวยความสะดวกและเพิ่มทางเลือกแก่ผู้โดยสารด้วย นอกจากนี้ยังเป็นประโยชน์ต่อธุรกิจการขนส่งสินค้า อุตสาหกรรมการท่องเที่ยว การค้าและการบริการระหว่าง 2ประเทศให้เติบโตอย่างมีศักยภาพ และยังเป็นการพัฒนาความสัมพันธ์ทั้งระดับรัฐบาลและระดับธุรกิจของ 2 ประเทศด้วย
รัฐบาลไทย-ข่าวทำเนียบรัฐบาล-เลื่อนบังคับใช้มาตรา 22-25 กฎหมายป้องกันปราบปรามการทรมานและทำให้บุคคลสูญหาย มีผล 1 ต.ค.66 เป็นต้นไป
วันอังคารที่ 14 กุมภาพันธ์ 2566
14/02/2566
เลื่อนบังคับใช้มาตรา 22-25 กฎหมายป้องกันปราบปรามการทรมานและทําให้บุคคลสูญหาย มีผล 1 ต.ค.66 เป็นต้นไป
เลื่อนบังคับใช้มาตรา 22-25 กฎหมายป้องกันปราบปรามการทรมานและทําให้บุคคลสูญหาย มีผล 1 ต.ค.66 เป็นต้นไป
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 กุมภาพันธ์ 2566 ว่า ครม.เห็นชอบร่างพระราชกําหนดแก้ไขเพิ่มเติมพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ.2565 พ.ศ. .... ซึ่งเป็นการแก้ไขเพิ่มเติมพระราชบัญญัติพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ.2565 เพื่อขยายกําหนดเวลาในการมีผลใช้บังคับเฉพาะมาตรา 22 มาตรา 23 มาตรา 24 และมาตรา 25 ออกไป ให้มีผลใช้บังคับตั้งแต่วันที่ 1 ตุลาคม พ.ศ.2566 เป็นต้นไป (จากเดิมที่เริ่มมีผลบังคับใช้วันที่ 22 กุมภาพันธ์ พ.ศ.2566) สําหรับมาตราที่ได้มีการขยายเวลาการบังคับใช้ออกไป มีสาระสําคัญ ดังนี้ มาตรา 22 การควบคุมตัว เจ้าหน้าที่ของรัฐผู้รับผิดชอบต้องบันทึกภาพและเสียงอย่างต่อเนื่องในขณะจับ และควบคุมจนกระทั่งส่งตัวให้พนักงานสอบสวนหรือปล่อยตัวบุคคลดังกล่าว มาตรา 23 การควบคุมตัว เจ้าหน้าที่ของรัฐผู้รับผิดชอบต้องบันทึกข้อมูลเกี่ยวกับผู้ถูกควบคุมตัว มาตรา 24 การเข้าถึงข้อมูลของผู้ถูกควบคุมตัว และมาตรา 25 การไม่เปิดเผยข้อมูลเกี่ยวกับผู้ถูกควบคุมตัว กรณีอยู่ภายใต้การคุ้มครองของกฎหมาย ละเมิดต่อความเป็นส่วนตัว เกิดผลร้ายต่อบุคคล หรือเป็นอุปสรรคต่อการสืบสวนสอบสวน
นางสาวรัชดา กล่าวด้วยว่า ความจําเป็นที่ต้องขยายเวลาบังใช้มาตรา 22 - 25 เนื่องจากจะต้องมีการปรับปรุงการดําเนินการ บทบาท และหน้าที่ของเจ้าหน้าที่ในกระบวนการยุติธรรมระดับหน่วยปฏิบัติ อาทิ สํานักงานตํารวจแห่งชาติ กรมการขนส่งทางบก กรมสอบสวนคดีพิเศษ สํานักงานคณะกรรมการป้องกันและปราบปรามยาเสพติด เป็นต้น ซึ่งขณะนี้ ยังมีข้อขัดข้องที่ต้องดําเนินการเพิ่มเติม อาทิ 1.การจัดซื้อกล้องติดตัวเจ้าหน้าที่เพิ่มเติม 1.71 แสนตัว กล้องติตรถยนต์ควบคุมผู้ถูกจับ 1,578 ตัว และกล้องติดสถานที่ควบคุมผู้ถูกจับ 6 พันกว่าตัว รวมถึงการจัดทําระบบจัดเก็บข้อมูล หน่วยความจํา ระบบ Cloud โดยต้องดําเนินการจัดซื้อด้วยวิธีประกวดราคาอิเล็กทรอนิกส์ หรือ e-bidding ซึ่งต้องใช้ระยะเวลา และ 2.การเตรียมความพร้อมของบุคลากร ที่ต้องฝึกอบรมบุคลากรในใช้งานอุปกรณ์บันทึกภาพและเสียง ซึ่งมีหลากหลายยี่ห้อและวิธีการใช้งานแตกต่างกัน จึงจําเป็นต้องใช้ระยะเวลาเพื่อให้เกิดความเชี่ยวชาญในการใช้งานและสามารถปฏิบัติงานได้อย่างมีประสิทธิภาพ
ดังนั้น ครม.จึงเห็นชอบการขยายเวลาการบังคับใช้ในมาตราดังกล่าว เพื่อให้หน่วยงานรัฐและเจ้าหน้าที่ผู้เกี่ยวข้องมีความพร้อมทั้งด้านอุปกรณ์และแนวทางปฏิบัติที่เป็นมาตรฐานเดียวกัน และป้องกันการกล่าวหาเจ้าหน้าที่รัฐดําเนินการจับกุมไม่เป็นไปตามขั้นตอนกฎหมาย ซึ่งอาจส่งผลต่อการดําเนินคดีในชั้นศาลได้
รัฐบาลไทย-ข่าวทำเนียบรัฐบาล-ครม.เห็นชอบการขยายระยะเวลาปรับลดอัตราเงินนำส่งเข้ากองทุนพัฒนาระบบสถาบันการเงินเฉพาะกิจเหลือร้อยละ 0.125 ต่อไปอีก 1 ปี เพื่อสนับสนุนแบงก์รัฐช่วยเหลือลูกหนี้จากผลกระทบโควิด19
วันอังคารที่ 14 กุมภาพันธ์ 2566
14/02/2566
ครม.เห็นชอบการขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจเหลือร้อยละ 0.125 ต่อไปอีก 1 ปี เพื่อสนับสนุนแบงก์รัฐช่วยเหลือลูกหนี้จากผลกระทบโควิด19
ครม.เห็นชอบการขยายระยะเวลาปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจเหลือร้อยละ 0.125 ต่อไปอีก 1 ปี เพื่อสนับสนุนแบงก์รัฐช่วยเหลือลูกหนี้จากผลกระทบโควิด19 ที่ยังอยู่ระหว่างการฟื้นตัว
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 14 ก.พ. 66 ได้เห็นชอบการขยายระยะเวลาการปรับลดอัตราเงินนําส่งเข้ากองทุนพัฒนาระบบสถาบันการเงินเฉพาะกิจ ของสถาบันการเงินเฉพาะกิจ 4 แห่ง ได้แก่ ธนาคารเพื่อการเกษตรและสหกรณ์การเกษตร(ธ.ก.ส.) ธนาคารออมสิน ธนาคารอาคารสงเคราะห์ และธนาคารอิสลามแห่งประเทศไทย(ธอท.) โดยปรับลดเงินนําส่งเหลือร้อยละ 0.125 ต่อปีของยอดเงินที่ได้รับจากประชาชนโดยมีผลบังคับตั้งแต่วันที่ 1 ม.ค. -31 ธ.ค. 66 และให้กลับไปใช้อัตราร้อยละ 0.25 ต่อปี สําหรับการนําส่งตั้งแต่ปี 67 เป็นต้นไป
ทั้งนี้ กระทรวงการคลังรายงานว่าเนื่องด้วยการแพร่ระบาดของโควิด19 ได้ส่งผลต่อลูกค้าของสถาบันการเงินเฉพาะกิจ ซึ่งส่วนใหญ่เป็นกลุ่มธุรกิจขนาดกลางและขนาดย่อม ผู้ประกอบการรายย่อยและประชาชนทั่วไปซึ่งเป็นกลุ่มเปราะบาง หรือกลุ่มฐานราก ทําให้ยังไม่สามารถกลับมาชําระหนี้ได้ตามปกติ ประกอบกับขณะนี้อัตราดอกเบี้ยเงินกู้และราคาสินค้าอุปโภคบริโภคได้ปรับตัวสูงขึ้น ส่งผลกระทบต่อภาระค่าใช้จ่ายและค่าครองชีพของประชาชน สถาบันการเงินเฉพาะกิจยังจําเป็นต้องดําเนินมาตรการช่วยเหลือลูกหนี้อย่างต่อเนื่อง รวมทั้งผ่อนปรนภาระให้กับลูกหนี้ผ่านการปรับโครงสร้างหนี้
ดังนั้น เพื่อให้สถาบันการเงินเฉพาะกิจสามารถดําเนินมาตรการช่วยเหลือผู้ประกอบการและประชาชนได้ต่อเนื่อง กระทรวงการคลังจึงเห็นสมควรเสนอให้ขยายระยะเวลาการปรับลดอัตราเงินนําส่งเข้ากองทุนพัฒนาสถาบันการเงินของธนาคารเฉพาะกิจทั้ง 4 แห่งออกไปอีก 1 ปี
น.ส.ไตรศุลี กล่าวว่า กองทุนสถาบันการเงินเฉพาะกิจนี้ เกิดขึ้นตามบทบัญญัติของ พ.ร.บ.กองทุนพัฒนาระบบสถาบันการเงินเฉพาะกิจ พ.ศ.2558 มีวัตถุประสงค์ของกองทุนเพื่อพัฒนาระบบสถาบันการเงินเฉพาะกิจให้มั่นคงและมีเสถียรภาพ โดยมาตรา 15 ได้กําหนดให้สถาบันการเงินเฉพาะกิจมีหน้าที่นําส่งเงินเข้ากองทุนฯ ในอัตราที่รัฐมนตรีกําหนดโดยความเห็นชอบของ ครม. แต่ต้องไม่เกินร้อยละ 1 ต่อปีของยอดเงินที่ได้รับจากประชาชน ซึ่ง ครม. ได้เห็นชอบกําหนดอัตราที่ร้อยละ 0.25ต่อปี โดยบังคับมาตั้งแต่ปี 60
อย่างไรก็ตาม ครม. ได้เห็นชอบให้มีการปรับลดอัตราเงินนําส่งเหลือกึ่งหนึ่งหรือร้อยละ 0.125 ในช่วงเกิดการแพร่ระบาดของโควิด19 ระหว่างปี 63-65 เพื่อลดภาระสถาบันการเงินเฉพาะกิจและให้สถาบันการเงินมีสภาพคล่องสําหรับดําเนินมาตรการช่วยเหลือลูกหนี้ที่ได้รับผลกระทบจากโควิด19
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกเพื่อดูแลประชาชน
วันอังคารที่ 14 กุมภาพันธ์ 2566
กรมเจ้าท่า เร่งขุดลอกเพื่อดูแลประชาชน
...
กรมเจ้าท่า เร่งขุดลอกเพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ ในภาคการเกษตร
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กํากับ สํานักพัฒนาและบํารุงรักษาทางน้ํา ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดําเนินงานของสํานักงานพัฒนาและบํารุงรักษาทางน้ําที่ 7 และสํานักงานพัฒนาและบํารุงรักษาทางน้ําที่ 8 ดังนี้
สํานักงานพัฒนาและบํารุงรักษาทางน้ําที่ 7 เปิดหน่วยปฏิบัติงานขุดลอกแม่น้ําคํา ตําบลจันจว้า อําเภอแม่จัน จังหวัดเชียงราย ดําเนินการขุดลอก โดยใช้รถขุด ชม.10 ความกว้างก้นร่องน้ํา 15 - 20 เมตร ระยะทาง 3,100 เมตร ระดับขุดลอกก้นร่องเท่ากับ 372.00 - 373.00 เมตร (รทก.) ปริมาณวัสดุขุดลอก 43,000 ลูกบาศก์เมตร ขณะนี้ได้ดําเนินการขุดลอกรวมทั้งปรับแต่งตลิ่ง กม. 26+700 ถึง 27+300 ระยะทางแล้วเสร็จสะสม 900 เมตร ผลที่คาดว่าจะได้รับหลังการขุดลอก เพิ่มพื้นที่หน้าตัดของร่องน้ํา รองรับน้ําในฤดูน้ําหลาก การอุปโภค บริโภค และการเกษตร ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก ประมาณ 500 ครัวเรือน พื้นที่ทางการเกษตร ประมาณ 20,800 ไร่
สํานักงานพัฒนาและบํารุงรักษาทางน้ําที่ 8 หน่วยปฏิบัติงานขุดลอกคลองเขมร ตําบลธารละหลอด อําเภอพิมาย จังหวัดนครราชสีมา โดยใช้รถขุด ขก.4 เป็นเครื่องจักรปฏิบัติงาน ทําการขุดลอกตั้งแต่ กม. 0+000 ถึง กม. 3+000 ระยะทาง 3,000 เมตร ปริมาณวัสดุขุดลอกประมาณ 61,469.58 ลูกบาศก์เมตร ความกว้างของร่องน้ํา 16 - 17 เมตร ระดับก้นร่องลึกประมาณ 164.50 เมตร (จากระดับน้ําทะเลปานกลาง) โดยขุดลอกเพื่อเพิ่มความกว้างของร่องน้ํา เพื่อเพิ่มพื้นที่ในการกักเก็บน้ํา แก้ไขปัญหากระแสน้ํากัดเซาะตลิ่ง รวมทั้งแก้ไขปัญหาอุทกภัยและภัยแล้ง เนื่องจากลําน้ําตื้นเขินจากการสะสมตะกอนดิน ส่งผลให้เกิดปัญหาในการกักเก็บน้ําเพื่อใช้ประโยชน์ทางการเกษตร และอุปโภคบริโภคในฤดูแล้ง ซึ่งไม่เพียงพอต่อความต้องการของประชาชนที่ใช้น้ํา รวมถึงช่วงฤดูน้ําหลากประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตรซ้ําซาก เป็นประจําทุกปี ส่งผลให้พืชผลทางการเกษตรได้รับความเสียหาย ปัจจุบันขุดลอกได้ระยะทาง 2,580 เมตร ปริมาณวัสดุขุดลอก 51,340 ลูกบาศก์เมตร คิดเป็น 83.52% สําหรับโครงการขุดลอกคลองเขมร ตําบลธารละหลอด อําเภอพิมาย จังหวัดนครราชสีมา พื้นที่บริเวณขุดลอกประกอบด้วย บ้านตูม หมู่ที่ 1 ตําบลธารละหลอด อําเภอพิมาย จังหวัดนครราชสีมา ซึ่งมีประชากรรวมประมาณ 75 ครัวเรือน ประชากรประมาณ 336 คน มีพื้นที่ทําการเกษตรกรรมประมาณ 2,500 ไร่ ได้รับประโยชน์จากโครงการขุดลอกในครั้งนี้
รัฐบาลไทย-ข่าวทำเนียบรัฐบาล-SME D Bank  ปูพรมหนุนเอสเอ็มอีสมาชิก ส.อ.ท. ทั่วไทย มอบโปรโมชั่น 3 ต่อ จัดเต็มพาถึงเงินทุนคู่พัฒนาธุรกิจ
วันอังคารที่ 14 กุมภาพันธ์ 2566
14/02/2566
SME D Bank  ปูพรมหนุนเอสเอ็มอีสมาชิก ส.อ.ท. ทั่วไทย มอบโปรโมชั่น 3 ต่อ จัดเต็มพาถึงเงินทุนคู่พัฒนาธุรกิจ
SME D Bank ร่วมกับ ส.อ.ท. จัดกิจกรรม “เปิดกล่องของขวัญเพื่อ SMEs ปี 2566” ส่งเสริมและสนับสนุนผู้ประกอบการเอสเอ็มอีที่เป็นสมาชิกของ ส.อ.ท. เข้าถึงสินเชื่อพิเศษของ SME D Bank วงเงินกู้สูงสุด 50 ล้านบาท ผ่อนนานสูงสุดถึง 15 ปี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับสภาอุตสาหกรรมแห่งประเทศไทย (ส.อ.ท.) จัดกิจกรรม “เปิดกล่องของขวัญเพื่อ SMEs ปี 2566” ส่งเสริมและสนับสนุนผู้ประกอบการเอสเอ็มอีที่เป็นสมาชิกของ ส.อ.ท. เข้าถึงสินเชื่อพิเศษของ SME D Bank วงเงินกู้สูงสุด 50 ล้านบาท ผ่อนนานสูงสุดถึง 15 ปี รวมถึง การพัฒนาสนับสนุนธุรกิจเติบโตยั่งยืน กําหนดจัด 20 ครั้ง ใน 20 จังหวัดทั่วประเทศ ระหว่างวันที่ 15 กุมภาพันธ์ 2566 ถึงเดือนมิถุนายน 2566
ภายในงานพบกับกิจกรรมเติมความรู้เสริมแกร่งธุรกิจพร้อมพาเข้าถึงแหล่งเงินทุน พ่วงด้วยโปรโมชั่น 3 ต่อ ได้แก่ ต่อที่ 1) เมื่อลงทะเบียนที่บูธ SME D Bank รับ บัตร Inthanin มูลค่า 200 บาท (จํานวนจํากัด) และโปรแกรมทางบัญชี จาก บริษัท แอ็คเค้าท์ติ้ง ทรานฟอร์ม เมชั่นส์ จํากัด (Accrevo) ฟรี 3 เดือน มูลค่า 3,500 บาท ต่อที่ 2) เมื่อแจ้งความประสงค์ขอสินเชื่อ พร้อมยื่นเอกสารครบ รับฟรี บัตรเติมน้ํามันบางจาก มูลค่า 500 บาท และ ต่อที่ 3) เมื่อได้เบิกจ่ายสินเชื่อทุกประเภท วงเงินตั้งแต่ 5-50 ล้านบาท รับฟรี บัตรเติมน้ํามันบางจาก มูลค่า 2,000 บาท รวมถึง รับสิทธิ์ร่วมกิจกรรมแบบพรีเมียม CEO Networking นอกจากนั้น ยังมีบริการด้าน “การพัฒนา” ในโครงการ “SME D Coach” ให้คําปรึกษาธุรกิจโดยโค้ชมืออาชีพ ฟรี ช่วยยกระดับธุรกิจ เพิ่มศักยภาพกิจการเติบโตเข้มแข็งยั่งยืน
ทั้งนี้ นอกจากในพื้นที่ 20 จังหวัดที่จัดงานแล้ว สมาชิก ส.อท. ทุกจังหวัด สามารถแจ้งความประสงค์ขอสินเชื่อพร้อมรับโปรโมชั่นต่อที่ 2 และ 3 ได้เช่นกันที่สาขาของ SME D Bank ทั่วประเทศ สอบถามข้อมูลเพิ่มเติมและลงทะเบียนเข้าร่วมได้ที่ฝ่ายส่งเสริมการตลาด SME D Bank โทร.02-265-4597 , 02-265-4598 , 02-265-4961 และ 02-265-4064 หรือ Call CENTER 1357 และสถาบัน SMI โทร. 02-345-1122,02-345-1118